### Beslutninger

Fremsendes til Børn og Unge-udvalget til behandling i henhold til beslutning i byrådets møde den 10. juni 2025.

###

BESLUTNINGSFORSLAG FRA BØRNE- OG UNGEBYRÅDET

Rigtig mange børn og unge oplever udfordringer med kantinerne på grundskolerne i [adresse]. På nogle skoler er der slet ikke mulighed for at købe skolemad, og andre steder oplever vi begrænset udvalg af mad og lang kø. Kommunen skriver i vejledningen, Mad og måltider for børn og unge 0-18 år, at kommunen vil sikre ”at børn og unge får sund og nærende mad og drikke”. Vi mener ikke det er fair, at det kun gælder på de skoler, der selv tager initiativet.

I Børne- og ungebyrådet mener vi, at der skal ske en forbedring og et løft af kantinerne i grundskolerne i [adresse]. For måltidet er et sted, hvor vi skal opleve fællesskab og få et afbræk fra skoledagen. Frokost er det eneste måltid, vi som elever deler, og derfor skal der sættes fokus herpå. Ikke bare med en vejledning, men også med økonomiske midler.

Mange skoler har allerede velfungerende kantiner eller madordninger, derfor mener vi også at forslaget skal målrettes de mest trængte skoler.

Derfor foreslår Børne- og ungebyrådet at:

1. Hæve støtten til skolekantiner, som ikke lykkedes med nedenstående punkter. De økonomiske midler bør:

a. Sikre varieret udvalg af mad på alle grundskoler, herunder mulighed for at købe et mættende frokostmåltid

b. Holde priserne lave

c. Forhindre lang kø til kantinen

2. Etablere mulighed for at købe skolemad på de grundskoler, som ikke har en kantine.

Motivation af punkt 1

a. I Børne- og Ungebyrådet mener vi, at alle skolekantiner i [adresse] skal tilbyde sund og varieret skolemad. Et bredt udvalg er afgørende for, at skolekantinen bliver brugt. Ved at sikre et varieret udvalg af mad kan vi sørge for at kantinen er for alle, også dem med særlige kostbehov, såsom allergier eller kulturelle præferencer, hvilket bidrager til inklusion og trivsel. Desuden er det vigtigt, at alle grundskoleelever har mulighed for at købe et sundt og mættende frokosttilbud. En pizzasnegl, myslibar eller en bolle er ikke nok til at mætte en elev en hel skoledag. Og mætte børn lærer bedst. Derfor skal vi afsætte midler til at sikre, at man på alle grundskoler kan købe et mættende frokostmåltid, som f.eks. en sandwich, salatbar eller et varmt måltid.

b. Lave priser er en anden vigtig faktor, da det sikrer, at alle elever – uanset deres familiebaggrund – har mulighed for at købe et sundt og nærende måltid i skolen. Prisen skal ikke være en barriere for vores adgang til ordentlig mad. På sigt kunne man eventuelt etablere støtte til elever, som ikke har råd til ordentlig frokost.

c. I Aarhus Kommunes vejledning, Mad og måltider for børn og unge 0-18 år, fremhæver kommunen, at fællesskabet om måltidet er vigtigt, fordi det bidrager til vores dannelse. Men fællesskabet forsvinder, når halvdelen af klassen bruger spisepausen på at stå i kø til kantinen. Derfor skal en del af de afsatte midler gå til, at de enkelte skoler kan mindske kantinekøerne, f.eks. ved at lade udskolingselever betjene yngre elever, oprette flere betalingsstationer eller lave forskellige kantine-intervaller, så alle klasser ikke skal i kantinen samtidig. Man kunne her lade sig inspirere af Lisbjergskolens todelte spisepause, hvor halvdelen af skolens elever spiser i pausens første halve time, mens den anden halvdel spiser i den sidste halve time. En anden løsning kunne være at oprette abonnementsløsninger på dagens ret, så der ikke går tid med betaling i pauserne, og forudbestilt mad kan hentes et andet sted end via køen til kantinen.

Denne investering vil ikke kun sikre bedre måltidsmuligheder, men også skabe rammerne for en sundere og mere inkluderende hverdag for kommunens grundskoleelever. Kantinerne kan blive et samlingspunkt, hvor elever får energi og glæde til resten af skoledagen, hvilket er en vigtig del af vores trivsel og læring.

Motivation af punkt 2

Hvis vi elever skal have optimale forudsætninger for at lære igennem en hel skoledag, skal vi have energi gennem næring. Derfor bør det være muligt at købe et måltid på alle grundskoler i [adresse].

Det behøver hverken være dyrt eller besværligt at sikre et sundt og varieret udvalg af mad på alle grundskoler. Maden kan eksempelvis leveres af en virksomhed eller tilberedes et andet sted med de nødvendige køkkenfaciliteter. Naboskoler kan eksempelvis samarbejde om driftskøkkener.

Vores forslag er altså, at de skoler, som ikke har en kantine, skal have den nødvendige økonomiske hjælp til at skabe en velfungerende skolemadsløsning. Vi opfordrer til, at man inddrager elevernes feedback i etableringen heraf og har blik for, at børn, som kommer fra mindre velbemidlede familier, også kan tage del i ordningen.

INDSTILLING FRA MAGISTRATSAFDELINGEN FOR BØRN OG UNGE

### Resume

Byrådet behandlede den 12. marts 2025 Børne- og ungebyrådets forslag ”Bedre skolemad på alle grundskoler” (se bilag 1).

Med forslaget ønsker Børne- og ungebyrådet at hæve den økonomiske støtte til skolekantinerne med henblik på at sikre et varieret og mættende madtilbud, hvor priserne skal være lave og køen minimeres. Børne- og ungebyrådet foreslår derudover, at der etableres mulighed for at købe skolemad på alle skoler, også steder uden kantine.

Flere skoler har inden for de seneste år måtte lukke deres kantine og madtilbud på grund af et økonomisk underskud.

For at sikre sund, mættende og velsmagende skolemad på alle skoler i [adresse] er det Børn og Unges (MBU) vurdering, at der skal tilføres ekstra ressourcer til driften af skolemad, enten via varige driftsmidler til hver enkelt skole eller alternativt via en pulje af midler.

Ressourcer til forslaget kan ikke findes inden for skolernes budget. Partierne kan stille budgetforslag til budget 2026 om skolemad og økonomi hertil.

### Beslutningspunkter

Det indstilles:

At 1) status på skolemadsordninger på de enkelte skoler tages til efterretning (bilag 2).

At 2) status på anlægsreserven til produktionsfaciliteter tages til efterretning.

### Borgmesterens Afdelings påtegning

Fremsendes til Magistraten. Borgmesterens Afdeling har ingen bemærkninger til indstillingen.

### Sagsforløb

Udvalg: [adresse]

Dato: 12-03-2025

Nicolai Johnsen: 13

Fremsendes til Magistratsafdelingen for Børn og Unge med henblik på udarbejdelse af en indstilling, jf. byrådets vedtagelse i mødet den 12. marts 2025 om magistratsbehandling af forslaget.

Sagen bedes tilbagesendt byrådet via Magistraten.

Udvalg: Magistraten

Dato: [adresse]

Nicolai Johnsen: 13

Fremsendes til [adresse] med bemærkning, at Magistraten i mødet den 3. juni 2025 anbefaler, at byrådet tiltræder Magistratsafdelingen for Børn og Unges indstilling af 21. maj 2025.

Udvalg: Børn- og Unge-udvalget

Dato: 18-06-2025

Nicolai Johnsen: 3

Udvalget kunne enstemmigt tiltræde indstillingen i overensstemmelse med Magistratens anbefaling.

Sonja Jeppesen var forhindret i at deltage i udvalgets behandling af sagen.

Udvalg: [adresse]

Dato: 25-06-2025

Nicolai Johnsen: 10

Tilbagesendes Magistratsafdelingen for Børn og Unge med bemærkning, at byrådet i sit møde den 25. juni 2025 har vedtaget Magistratens indstilling i overensstemmelse med erklæring fra Børn og Unge-udvalget af 18. juni 2025.